**CONTRACT NR. 446/17.03.2023**

**de furnizare a energiei electrice la consumatori eligibili**

**Nr. 49/18283/28.03.2023**

1. **Părțile contractante**

S-a încheiat prezentul contract între,

**S.C. HERMES ENERGY INTERNATIONAL S.R.L.**,cu sediul în sat Păulești, comuna Păulești, nr. 1144G, jud. Prahova, cod poștal 107400, cod de înregistrare fiscală RO24760429, înmatriculată la Registrul Comerțului sub nr. J29/3189/2008, telefon 0371.130.479, fax 0372.008.257, e-mail [office@hermesenergy.ro](mailto:office@hermesenergy.ro), având contul RO14TREZ5215069XXX014794, deschis la Trezoreria Ploiești, reprezentată legal prindomnul **BUTUC Florian, Administrator, în calitate de furnizor**,având calitatea de **vânzător**, pe de o parte,

și,

**ORAȘUL PETRILA**, cu sediul în orașul Petrila, str. Republicii, nr. 196, jud. Hunedoara, cod poștal 335800, cod de înregistrare fiscală 4375097, telefon 0254.550.760, fax 0254.550.977, e-mail primaria.petrila@yahoo.com, având contul RO62TREZ24A510103200103X, deschis la Trezoreria Petroșani, reprezentată prin domnul **JURCA Vasile**, în calitate de Primar, **având calitatea de** **cumpărător** denumit în continuare **consumator**, pe de altă parte.

1. **Terminologie**

Termenii utilizați în prezentul contract sunt definiți în cadrul Anexei nr. 1 la prezentul contract și în reglementările în vigoare.

1. **Obiectul contractului**

**Art. 3.1.** (1) Obiectul contractului îl reprezintă furnizarea energiei electrice la locurile de consum evidențiate în cadrul Anexei nr. 5 și reglementarea raporturilor dintre furnizor și consumator privind furnizarea, facturarea, plata precum și condițiile de consum a energiei electrice.

(2) Furnizarea energiei electrice la locurile de consum se efectuează potrivit Avizului tehnic de racordare/Certificatului de racordare (Anexa nr. 3) și Convenției de exploatare semnate de consumator cu operatorul de rețea (Anexa nr. 4), după caz.

1. **Durata contractului**

**Art. 4.1.** Contractul de furnizare a energiei electrice intră în vigoare la data de **01.04.2023** și este valabil până la data de **31.03.2024**.

1. **Preț**

**Art. 5.1.** (1) Consumatorul va plăti furnizorului contravaloarea energiei electrice consumate la prețul de contract și în condițiile prevăzute de lege in Anexa 6*.*

Prețul de contract include prețul energiei și tarifele reglementate, după cum urmează:

1. prețul energiei;
2. tarifele reglementate:
3. tariful de transport;
4. tariful pentru serviciul de sistem;
5. tariful de distribuție;

Prețul nu include TVA, accize, contribuția pentru cogenerarea de înaltă eficiență, valoarea certificatelor verzi. Valoarea tarifelor și costurilor reglementate se stabilește prin legislația în vigoare aplicabilă la momentul facturării.

1. **Energie electrică contractată și condiții de desfășurare a furnizării**

**Art. 6.1.**(1) Cantitatea de energie electrică ce urmează să fie cumpărată de către consumator de la furnizor este prevăzută în Anexa nr. 2.

(2) Consumatorul va transmite furnizorului în format electronic și pe suport de hârtie, până la data de 25 ale fiecărei luni, eventualele modificări privind cantitatea de energie electrică contractată pentru luna următoare, în conformitate cu Anexa nr. 2.

**Art. 6.2.** (1) În cazul în care apar situații deosebite în Sistemul Energetic Național întreruperea sau limitarea furnizării energiei electrice, acestea sunt justificate pentru a păstra funcționarea sistemului electroenergetic, atât la nivel zonal cât și pe ansamblu. În astfel de situații, pentru diferențele dintre cantitatea de energie electrică contractată și cea efectiv furnizată ca urmare a instrucțiunilor și comenzilor operative emise de către operatorul de sistem, consumatorul nu poate solicita furnizorului plata de daune.

(2) Regimul de limitare sau restricție se aplică în conformitate cu, Codul rețelei de transport și Codul rețelei de distribuție.

(3) Situațiile deosebite care ar putea conduce la limitarea și / sau întreruperea furnizării energiei electrice sunt descrise în „Regulamentul de furnizare a energiei electrice la clienții finali”, aprobat prin Ordinul ANRE nr. 5/2023, cu modificările și completările ulterioare și în cadrul contractelor încheiate cu operatorii de rețea.

1. **Determinarea cantităților de energie electrica furnizată consumatorului**

**Art. 7.1.** Determinarea cantităților de energie electrică furnizată se face pe baza indicațiilor echipamentelor de măsurare pentru decontare, instalate de către „Operatorul de Distribuție”, la care se fac corecțiile în conformitate cu prevederile prezentului contract și a reglementarilor legale. Pentru perioadele de facturare în care indexul grupului de măsură de decontare se citește la intervale mai mari de o lună sau decalat față de începutul lunii, cantitatea de energie facturată se determină prin estimarea transmisă furnizorului de către operatorul de distribuție, conform prevederilor legale în vigoare sau, în lipsa acesteia, pe baza convenției de consum încheiată de către furnizor cu consumatorul, elaborată de către furnizor pe baza datelor puse la dispoziție de către Operatorul de distribuție. Regularizarea consumului se face periodic, prin citirea contorului de către Operatorul de Distribuție.

**Art. 7.2**. Condițiile de măsurare a cantităților de energie electrică furnizate sunt cele prevăzute în Codul de măsurare a energiei electrice aprobat prin Ordinul ANRE nr. 103/2015 și Regulamentul de furnizare a energiei electrice la clienții finali, aprobat prin Ordinul ANRE nr. 5/2023, cu modificările și completările ulterioare .

1. **Facturare, modalități și condiții de plată**

**Art. 8.1.** Furnizorul va factura energia electrică, astfel:

* 1. pentru energie electrică:
* în primele 15 zile lucrătoare ale lunii în curs în curs se va emite o factură pentru consumul lunii anterioare în baza datelor de măsurare transmise de către operatorul de distribuție, conform reglementarilor aplicabile; factura va conține și contravaloarea energiei electrice reactive consumate în luna anterioară, calculată în conformitate cu **Art.8.9**.
  1. pentru certificate verzi:

(1) în factura precizată în cadrul **articolului 8.1 litera a)**, se vor factura și certificatele verzi corespunzătoare cotei obligatorii estimate de către ANRE pentru perioada de facturare (contravaloarea certificatelor verzi va fi evidențiată distinct în cadrul facturii), în baza următorului algoritm de calcul:

***VCVEPF* = *CCVE \* ECPF\* PMPCVO*** [lei]

în care:

***VCVEPF*** − reprezintă valoarea estimată a certificatelor verzi corespunzătoare perioadei de facturare (perioada de facturare este identică cu cea a facturii precizate în cadrul **articolului 8.1 litera a)**). Această valoare este exprimată în [Ron];

***CCVE*** − reprezintă cota estimată de achiziție de certificate verzi publicată de către ANRE pentru anul de consum [certificate verzi / MWh];

***ECPF*** − reprezintă cantitatea de energie electrică activă consumată în perioada de facturare în baza prezentului contract (perioada de facturare este identică cu cea a facturii precizată în cadrul **articolului 8.1 litera a)**). Cantitatea de energie electrică activă consumată este exprimată în [MWh];

**PMPCVO** – reprezintă prețul certificatelor verzi achiziționate de către furnizor de pe piețele centralizate administrate de operatorul pieței de energie electrică. Prețul este determinat de către furnizor în conformitate cu prevederile Legii 220/2008, Art. 8 alin. (4) în [Ron / certificat verde] cu modificările și completările ulterioare;

(2) o factură de regularizare a contravalorii certificatelor verzi facturate pentru anul anterior este emisă în conformitate cu prevederilor legare aplicabile, după comunicarea de către ANRE a cotei obligatorii de achiziție de certificate verzi în baza următorului algoritm de calcul:

***VCVR*** = ***CCVA \* ECAA\* PMPCVFA - VCVFAA*** [Ron]

în care:

***VCVR*** – reprezintă valoarea facturii de regularizare a certificatelor verzi [Ron];

***CCVA*** − reprezintă cota obligatorie de achiziție de certificate verzi comunicată de către ANRE pentru anul anterior (se calculează ca fiind raportul dintre numărul total de certificate verzi emise la nivel național și consumul final de energie electrică la nivel național în anul anterior). Cota obligatorie de achiziție de certificate verzi este exprimată în [certificate verzi / MWh];

***ECAA*** − reprezintă energia consumată în anul anterior în baza prezentului contract, exprimată în [MWh];

***PMPCVFA*** − reprezintă prețul mediu ponderat al certificatelor verzi cumpărate de către furnizor pentru anul anterior, exprimată în [Ron / certificat verde];

***VCVFAA*** − reprezintă suma tuturor valorilor certificatelor verzi facturate pentru anul anterior, exprimată în [Ron];

Factura lunară și cea de regularizare anuală precizate la punctele (1) și (2) se emit în conformitate cu Legea 134/2012 publicată în MO 505/23.07.2012. Modificările cotelor sau a prețurilor medii ponderate se vor reflecta în valoarea certificatelor verzi facturate fără a fi necesară adiționarea prezentului contract.

**Art. 8.2.** (1) Termenul de scadență al facturilor este de 30 zile de la emiterea acestora și se va număra din ziua următoare celei în care se emite factura. Facturile vor fi transmise in format electronic in maxim 5 zile de la emiterea acestora. Data emiterii facturii și termenul de scadență vor fi înscrise pe factură.

(2) Factura se consideră achitată de către consumator la data înregistrării plății în extrasul bancar al furnizorului, la data încasării cecului de către furnizor ori la data intrării numerarului în casieria furnizorului sau prin orice mod prevăzut expres în alte reglementări legate de plată, acceptate de furnizor.

(3) Neachitarea facturii de către consumator în termen de maxim 15 zile de la data scadenței, termen prevăzut la alineatul (1), atrage după sine penalități pentru fiecare zi de întârziere, după cum urmează:

* 1. pentru datoriile neachitate scadente se vor calcula penalități de întârziere la plată în cuantum cu nivelul dobânzii datorate pentru neplata la termen a obligațiilor bugetare, stabilite în conformitate cu reglementările legale în vigoare pentru fiecare zi de întârziere, începând cu data de scadență exclusiv și până la data plății inclusiv;
  2. valoarea totală a penalităților nu poate depăși valoarea facturii.

(4) Dacă factura și penalitățile datorate nu au fost achitate, după 15 de zile de la data scadenței, furnizorul transmite consumatorului un preaviz (document distinct de factură, care se transmite numai consumatorilor care nu și-au achitat factura în termenul legal), iar după 20 de zile de la data scadenței, dar nu mai devreme de 5 zile de la data transmiterii preavizului, poate întrerupe furnizarea energiei electrice. În preavizul de deconectare furnizorul va indica un termen de plată pentru suma datorată, consumatorul având obligația de a achita suma restantă în termenul prevăzut în preavizul de deconectare. Dacă consumatorul nu a plătit în termenul indicat in preavizul de deconectare, furnizorul comunică operatorului de rețea solicitarea de deconectare a consumatorului. Dacă consumatorul plătește după expirarea termenului din preaviz, furnizorul va comunica aceasta operatorului de rețea cel mai târziu în ziua lucrătoare următoare zilei în care plata facturii se consideră confirmată.

(5) Reluarea furnizării energiei electrice după întreruperea prevăzută la alin. (4) se realizează în conformitate cu prevederile Standardului de performanță pentru serviciul de distribuție, după efectuarea integrală a plății a facturilor, a penalităților datorate și a cheltuielilor ocazionate de întreruperea și reluarea furnizării, către furnizor.

(6) Furnizorul poate solicita consumatorului constituirea unor garanții financiare în cazul in care există premisele deconectării pentru neplata serviciului de furnizare a energiei electrice sau în caz de neplată repetată. Se consideră „neplată repetată” atunci când consumatorul ajunge de două ori în ultimele 12 luni în situația de a fi deconectat pentru neplata facturii pentru serviciul de distribuție și furnizare a energiei electrice. Valoarea garanției va fi cel puțin egală cu contravaloarea consumului de energie electrică aferentă ultimelor trei luni consecutive de consum. Garanțiile se pot constitui sub orice formă prevăzută de lege.

(7) În cazul în care consumatorul nu efectuează plata integrală a facturii și penalităților datorate în termen de 15 zile de la data întreruperii furnizării energiei electrice, furnizorul va proceda la rezilierea contractului de furnizare a energiei electrice fără vreo notificare, îndeplinirea oricărei formalități sau sesizarea instanțelor de judecată, urmând să recupereze sumele datorate în conformitate cu dispozițiile legale în vigoare.

**Art. 8.3.** După stabilirea valorii definitive a certificatelor verzi pentru anul anterior (ex: în 2024 pentru 2023) de către ANRE, furnizorul va întocmi o factură de regularizare între valoarea stabilită de către ANRE și valoarea estimată facturată în conformitate cu **articolul 8.1 litera b) punctul (2)**.

**Art. 8.4.** Încetarea prezentului contract înainte de stabilirea contravalorii certificatelor verzi nu exonerează părțile contractante de obligațiile financiare generate de regularizarea acestora.

**Art. 8.5.** Factura de regularizare a certificatelor verzi are același regim cu facturile de energie electrică și aceleași termene de plată.

**Art. 8.6.** În cazul în care o sumă facturată de către furnizor este contestată în parte de către consumator, atunci plata sumei necontestate se va efectua până în ziua limită de plată. Pentru sumele contestate dar stabilite ulterior pe cale amiabilă sau de către instanța competentă ca fiind datorate de către consumator, acesta va plăti o penalizare calculată în conformitate cu **Art. 8.2**.

**Art. 8.7.** Refuzul total sau parțial al consumatorului de a plăti o factură emisă de către furnizor se va aduce la cunoștința acestuia în termen de 30 zile calendaristice de la data emiterii facturii. Necontestarea facturii de către consumator în termenul asumat reprezintă acceptarea acesteia în forma și cuantumul în care a fost emisă de către furnizor.

**Art. 8.8.** (1) Reclamațiile ulterioare efectuării plații facturilor se conciliază între părți în termen de 10 zile lucrătoare de la data formulării pretențiilor de către consumator.

(2) În cazul în care ca urmare a unor recalculări conciliate între părți, nivelul consumului facturat se reduce, nu se vor încasa penalități pentru diferența respectivă.

**Art. 8.9.** Energia electrică reactivă tranzitată prin punctul de delimitare în intervalul de decontare se va plăti de către client în conformitate cu prevederile „Metodologiei privind stabilirea obligațiilor de plată a energiei electrice reactive și a prețului reglementat pentru energia electrică reactivă” aprobate prin Ordinul ANRE nr. 33/2014, modificat și completat prin Ordinul ANRE nr. 76/2016.

1. **Obligații, drepturi și garanții**

**Art. 9.1.** (1) Părțile se obligă una față de cealaltă să dețină pe parcursul derulării contractului toate aprobările necesare fiecăreia pentru executarea obligațiilor cuprinse în prezentul contract, în același timp conformându-se tuturor cerințelor legale.

(2) Părțile garantează una celeilalte că prezentul contract reprezintă o obligație validă, legală, opozabilă în justiție în termenii acestui contract.

(3) Părțile se obligă una față de cealaltă să asigure accesul în conformitate cu prevederile legii la toate informațiile, documentațiile și datele necesare bunei derulări a contractului și care sunt accesibile în conformitate cu reglementările în vigoare aplicabile tuturor autorităților statului, instituțiilor financiar-bancare, consultanților și contractanților.

(4) Părțile se obligă să respecte instrucțiunile și comenzile operative emise de către operatorul de sistem / distribuție în baza Codului tehnic al rețelei electrice de transport și Codului tehnic al rețelelor electrice de distribuție în vigoare. Obligațiile ce revin fiecărei părți în baza prezentului contract nu pot fi invocate drept cauză a nerespectării Codurilor tehnice ale rețelelor de transport / distribuție.

**Art. 9.2. Confidențialitate**

* + 1. Părțile se obligă una față de cealaltă să obțină și să păstreze pe toată durata contractului, toate aprobările necesare fiecăreia pentru exercitarea obligațiilor cuprinse în cadrul acestui contract, conformându-se în același timp tuturor cerințelor legale.
    2. Părțile nu vor transmite informațiile confidențiale obținute în cadrul prezentului contract unor persoane neautorizate să primească astfel de informații. Următoarele cazuri pot face excepție și anume atunci când:
  1. se dispune de consimțământul scris al părții ale cărei interese pot fi afectate de diseminarea informației;
  2. informația este deja publică;
  3. partea este obligată sau are permisiunea de a divulga informația în scopul respectării unui ordin sau a unei decizii a Autorității competente ori a unei legi în vigoare;
  4. informația trebuie să fie transmisă în cursul îndeplinirii normale a activităților care constituie obiectul contractului.
     1. Prin semnarea prezentului contract, Clientul este de acord cu dezvăluirea informațiilor confidențiale legate de derularea prezentului contract în cazul în care Furnizorul va cesiona, în condițiile Codului Civil, creanțele din prezentul contract.

1. **Obligațiile furnizorului**

**Art. 10.1.** Furnizorul are următoarele obligații:

1. să dețină licența de furnizare a energiei electrice și să respecte prevederile acesteia privind alimentarea consumatorilor;
2. să asigure consumatorului energia electrică în termenii prezentului contract și în conformitate cu Standardul de performanță;
3. să inițieze modificarea și completarea contractului de furnizare a energiei electrice sau a anexelor la acesta ori de cate ori apar elemente noi, inclusiv prin acte adiționale, atunci când consideră necesară detalierea, completarea sau introducerea unor clauze noi;
4. să factureze consumatorului energia electrică la prețurile contractate;
5. să verifice în cel mai scurt timp situațiile deosebite sesizate de către consumator și să răspundă în termen legal tuturor reclamațiilor și sesizărilor scrise ale acestuia, în conformitate cu Standardului de performanță cu privire la activitatea de furnizare;
6. să acorde despăgubiri pentru daunele dovedite provocate de întreruperi în alimentare, în condițiile **Art. 14.2**. din prezentul contract;
7. să furnizeze consumatorului informații cu privire la istoricul de consum și eventualele penalități plătite de acesta, în conformitate cu Standardului de performanță pentru activitatea de furnizare;
8. să informeze consumatorul cu privire la modificarea prețului de contract ca urmare a  
   revizuirii / introducerii componentelor reglementate în termen de 30 de zile de la aplicarea actului legislativ. Notificarea va fi adusă la cunoștința consumatorului pe cale separată;
9. să încheie contracte reglementate cu Operatorul de sisteme de distribuție (OD) și cu Operator de transport (OTS) și de sistem în vederea asigurării serviciilor de transport și distribuție a energiei electrice în scopul îndeplinirii prevederilor prezentului contract;
10. orice alte obligații prevăzute de legislația in vigoare.

**Art. 10.2**

Furnizorul, în baza contractului de distribuție, va asigura intermedierea relației între consumator și operatorul de distribuție, în conformitate cu prevederile Standardului de performanță pentru activitatea de furnizare a energiei electrice, aprobat prin Ordinul ANRE nr. 83/2021, pentru îndeplinirea de către operatorul de distribuție a obligațiilor ce îi revin conform legislației aplicabile privind:

1. asigurarea, în punctele de delimitare, a parametrilor de calitate ai energiei electrice, respectiv tensiunea și frecvența la valorile nominale, cu abaterile prevăzute in reglementările în vigoare, în concordanță cu prevederile “Standardului de performanta pentru serviciul de distribuție a energiei electrice” in vigoare (Ordinul ANRE nr. 46/2021 cu modificările și completările ulterioare) şi cu condițiile din avizele tehnice de racordare și convențiile de exploatare în vigoare;
2. să gestioneze grupurile de măsură și să asigure echipamente de măsură în conformitate cu reglementările legale în vigoare, inclusiv instalarea, verificarea, întreținerea, repararea și înlocuirea grupurilor de măsură, asigurând funcționarea corectă a echipamentelor de măsurare a energiei electrice conform reglementărilor legale în vigoare;
3. să stabilească împreună cu consumatorul eligibil datele și duratele reviziilor programate și să efectueze reviziile programate ale echipamentelor și instalațiilor de racordare, conform prescripțiilor energetice în vigoare cu respectarea prevederilor legale aplicabile în vigoare;
4. să anunțe consumatorul eligibil despre întreruperile programate în furnizarea energiei electrice, conform prevederilor legale în vigoare inclusiv celor prevăzute în Standardul de performanță pentru serviciul de distribuție a energiei electrice;
5. să asigure continuitate în alimentarea cu energie electrică a punctelor de consum în limitele nivelului de siguranță, durata maximă de restabilire a alimentării în cazul unor avarii în instalațiile operatorului de distribuție fiind în concordanță cu prevederile avizelor tehnice de racordare/certificatelor de racordare, corelat cu prevederile Standardului de performanță pentru serviciul de distribuție a energiei electrice, în vigoare (Ordinul ANRE nr. 46/2021 cu modificările și completările ulterioare);
6. să citească contoarele, cu respectarea reglementărilor în vigoare, și să transmită datele de măsurare în vederea decontării consumului de energie electrică în formatul stabilit prin Ordinul ANRE 25/2021, în termen de maximum 8 zile lucrătoare, calculat de la ultima zi calendaristică a fiecărei luni contractuale.
7. **Drepturile furnizorului**

**Art. 11.** Furnizorul are următoarele drepturi:

1. să întrerupă furnizarea energiei electrice în conformitate cu prevederile prezentului contract și ale reglementărilor aplicabile;
2. în regim de limitări și restricții, atunci când este deficit de putere și / sau de energie în S.E.N., la ordinul dispecerului energetic, să ia măsuri de deconectare a consumatorului prin intermediul Operatorului de rețea (OR) în scopul prevenirii sau lichidării unor avarii în S.E.N. Aceste măsuri se aplică în conformitate cu Standardul de performanță pentru serviciul de distribuție a energiei electrice;
3. să aibă acces în incinta consumatorului pentru verificarea instalației de alimentare și utilizare a energiei electrice, a echipamentelor de măsurare și a respectării prevederilor contractuale; accesul se va efectua în prezența delegatului împuternicit al consumatorului;
4. să emită facturi de recalculare a consumului de energie electrică, stabilit și comunicat.de către operatorul de distribuție, în caz de defecțiuni ale echipamentelor de măsurare;
5. să recupereze de la consumator contravaloarea energiei electrice în cazul sustragerii de energie electrică, în conformitate cu prevederile reglementărilor în vigoare;
6. să emită facturi de regularizare a contravalorii certificatelor verzi atât în timpul derulării contractului cât și după încetarea acestuia;
7. orice alte drepturi prevăzute de legislația în vigoare.
8. **Obligațiile consumatorului**

**Art. 12** Consumatorul are următoarele obligații:

1. să achite integral și la termen facturile emise de către furnizor;
2. să asigure prin soluții proprii, tehnologice și / sau energetice, evitarea unor efecte deosebite la întreruperea alimentării cu energie electrică din SEN în cazul în care există echipamente sau instalații la care întreruperea alimentării cu energie electrică peste o durată critică mai mică decât cea corespunzătoare nivelului de siguranță înscris în contract poate duce la incendii, accidente umane, explozii, deteriorări de utilaje etc.;
3. să ia măsurile necesare din punct de vedere al schemelor interne de alimentare a instalațiilor și echipamentelor tehnologice, inclusiv din punctul de vedere al instalațiilor de protecție și automatizare, pentru asigurarea funcționării în continuare a receptoarelor importante în cazul funcționării automaticii din cadrul instalațiilor Operatorului de rețea (OR) sau ale consumatorului, în scopul exploatării sigure și economice a instalațiilor electrice;
4. să respecte normele și prescripțiile tehnice în vigoare în vederea eliminării efectelor negative asupra calității energiei electrice;
5. să respecte dispozițiile dispecerului energetic, în conformitate cu reglementările în vigoare privind schema de funcționare a instalațiilor consumatorului racordate la S.E.N.;
6. să nu modifice valorile parametrilor de protecție și de reglaj stabilite împreună cu Operatorului de rețea (OR);
7. să ia măsuri de evitare a supracompensării energiei reactive;
8. să comunice în scris furnizorului orice modificare a elementelor care au stat la baza întocmirii contractului, în caz contrar rămânând total răspunzător;
9. să suporte orice consecințe asupra subconsumatorilor ce decurg din restricționarea sau din întreruperea furnizării energiei electrice către subconsumatori ca urmare a nerespectării prevederilor prezentului contract, inclusiv în cazul neplății energiei electrice;
10. să permită Operatorului de rețea (OR), la solicitarea acestuia, întreruperea planificată a alimentarii cu energie electrică pentru întreținere, revizii și reparații executate în instalațiile OR.
11. să suporte costul remedierii defecțiunilor produse în instalațiile Operatorului de rețea (OR) din vina consumatorului, al contravalorii justificate a pagubelor produse OR și altor consumatori, inclusiv prin nelivrarea energiei electrice;
12. să comunice furnizorului în scris, în termen de 5 zile, pierderea calității de deținător al spațiului pentru care a fost încheiat prezentul contract;
13. să răspundă solicitărilor de actualizare a contractului sau a anexelor specifice formulate de către furnizor în temeiul articolului 10.1. lit. c;
14. să mandateze furnizorul să îl reprezinte în vederea încheierii în numele și pe seama sa a contractelor reglementate cu Operator de sisteme de distribuție (OD) și Operator de transport și de sistem (OTS);
15. orice alte obligații prevăzute de legislația în vigoare.
16. **Drepturile consumatorului**

**Art. 13.** Consumatorul are următoarele drepturi:

* 1. să consume energie electrică din instalațiile Operatorului de rețea (OR), în conformitate cu prevederile prezentului contract și ale reglementărilor aplicabile;
  2. să solicite furnizorului modificarea și completarea prezentului contract și a anexelor la acesta sau să inițieze acte adiționale la contract, atunci când apar elemente noi sau când consideră necesară detalierea ori completarea unor clauze contractuale;

1. să aibă acces la grupurile de măsurare / contoare în vederea decontării, chiar dacă acestea se afla în incinta OR;
2. să racordeze la instalațiile proprii cu avizul scris al furnizorului și al Operator de sisteme de distribuție (OD) în condiții legale, consumatori de energie electrică (subconsumatori);
3. să solicite furnizorului / Operatorului de rețea (OR), măsuri pentru remedierea defecțiunilor și a deranjamentelor survenite la instalațiile de distribuție, în cazul în care furnizorul a încheiat contracte de distribuție și de transport în numele consumatorului;
4. să beneficieze, contra-cost, de serviciile furnizorului în condițiile negocierii unor contracte pentru prestări de servicii, în conformitate cu prevederile legale;
5. să verifice respectarea prevederilor prezentului contract, în prezența delegatului împuternicit al furnizorului;
6. orice alte drepturi prevăzute de legislația în vigoare.
7. **Răspunderea contractuală**

**Art. 14.1.** Pentru neexecutarea în totalitate sau parțială a obligațiilor prevăzute în prezentul contract, părțile se supun și răspund în conformitate cu prevederile Codului civil și cu cele ale actelor normative în vigoare.

**Art. 14.2.** (1) Consumatorul are dreptul să primească despăgubiri pentru daune materiale produse ca urmare a nerespectării de către operatorul de distribuție a indicatorilor de performanță privind continuitatea alimentării cu energie electrică și calitatea tehnică a energiei electrice distribuite, stabiliți în Standardul de performanță, precum și ca urmare a întreruperilor datorate unor erori în operarea rețelelor electrice ale operatorului de distribuție. Despăgubirile solicitate de către consumator se calculează la nivelul prejudiciului suferit și se plătesc de către Furnizor în baza prezentului contractul urmând a fi recuperate de acesta de la operatorul de distribuție în baza contractului de rețea, daca în urma investigației efectuate de către operatorul de distribuție și Furnizor se constată existența prejudiciului și culpa operatorului de distribuție.

(2) Neîndeplinirea de către consumator a obligațiilor prevăzute în prezentul contract determină implicit riscul consumatorului de a nu primi despăgubire, în măsura în care culpa sa este cea care a determinat producerea pagubei.

**Art. 14.3.** Furnizorul/OD este exonerat de răspundere pentru creșterea tensiunii peste limitele prevăzute în reglementările în vigoare, în cazul în care abaterile au avut drept cauză livrarea de putere reactivă de către consumator în rețelele Operatorului de sisteme de distribuție (OD), fără ca acesta din urmă să fi aprobat acest regim.

**Art. 14.4.** (1) Furnizorul/OD nu răspunde față de consumator pentru întreruperea furnizării energiei electrice sau pentru calitatea energiei electrice furnizate, în cazul unor calamități sau al unor fenomene ale naturii care au avut o intensitate mai mare decât cele prevăzute în prescripțiile de proiectare.

(2) De asemenea, furnizorul/OD nu răspunde pentru întreruperile cauzate de consumator, inclusiv pentru sistarea furnizării energiei electrice și rezilierea contractului în condițiile art. 18 lit. c) din prezentul contract.

(3) Neîndeplinirea obligației prevăzute la art. 12 lit. l) atrage sistarea furnizării energiei electrice la locul de consum și rezilierea prezentului contract de furnizare a energiei electrice fără a fi atrasă răspunderea furnizorului din prezentul contract.

**Art.u14.5.** Consumatorul va plăti despăgubiri pentru pagubele dovedite produse   
furnizorului / Operatorului de sisteme de distribuție (OD) sau altor consumatori ca urmare a funcționării necorespunzătoare a echipamentelor sau a instalațiilor proprii ori a acțiunii personalului propriu, conform prevederilor legale aplicabile.

**Art. 14.6.** (1) În situațiile în care furnizorul, alți consumatori sau subconsumatori pretind despăgubiri consumatorului și pentru care s-au înregistrat sesizări scrise din partea acestora, acestea vor fi analizate de către consumator și părțile reclamante.

(2) Termenul de depunere a sesizării scrise de către furnizor / alți consumatori / subconsumatori este de maxim 5 zile lucrătoare de la data producerii incidentului reclamat.

(3) Sesizarea va fi însoțită de documente justificative din care să rezulte cu certitudine cele reclamate, inclusiv prejudiciul realizat și modul de acționare al personalului propriu pentru limitarea incidentului reclamat.

**Art. 14.7.** (1) Consumatorul este obligat să efectueze împreună cu furnizorul, alți consumatori sau subconsumatori, analiza incidentului reclamat în cel mult 10 zile lucrătoare de la primirea sesizării.

(2) Furnizorul, alți consumatori sau subconsumatori vor pune la dispoziția consumatorului toate datele legate de incident și care sunt necesare pentru susținerea sesizării.

(3) Pe perioada derulării contractului consumatorul înștiințează furnizorul cu noile puncte de consum. Furnizorul are obligația de a prelua aceste puncte în limita cantității de energie electrică contractată.

1. **Întreruperea furnizării energiei electrice**

**Art. 15.1.** (1) Furnizorul va întrerupe consumatorului furnizarea energiei electrice în următoarele cazuri:

1. în cazul consumului energiei electrice cu contract expirat;
2. sustragere de energie electrică constatată prin hotărâre judecătorească definitivă;
3. depășirea puterii aprobate prin avizul de racordare;
4. neachitarea facturilor emise de către furnizor sau a altor sume datorate acestuia de către consumator, în condițiile stabilite;
5. împiedicarea delegatului împuternicit al furnizorului / operatorului de măsurare de a monta, verifica, înlocui sau de a citi elementele grupurilor de măsurare / contoarele, de a verifica și remedia defecțiunile în cadrul instalațiilor care sunt proprietate a Operatorului de rețea (OR), atunci când acestea se află pe teritoriul consumatorului, de a verifica instalațiile proprii ale consumatorului, situate în amonte de alt consumator sau de a racorda un nou consumator;
6. împiedicarea accesului Operatorului de rețea (OR) în instalațiile de utilizare ale consumatorului, în scopul de a culege datele necesare pentru recalcularea consumului, în cazul constatării unor situații care conduc la înregistrarea eronată a consumului de energie electrică;
7. contractul de furnizare a energiei electrice este pe numele altei persoane juridice decât al celei care deține de drept locul de consum;
8. consumatorul nu aplică reducerea puterii absorbite cerută de furnizor / Operatorului de rețea (OR) în regim de restricții, în conformitate cu contractul și în termenii prevăzuți în acesta;
9. consumatorul nu respectă programul convenit pentru întreruperi în scopul executării reviziilor tehnice ale instalației de alimentare, a altor lucrări în instalațiile Operatorului de rețea (OR) sau refuză să participe la întocmirea acestor programe;
10. consumatorul modifică reglajele instalațiilor de protecție stabilite împreună cu Operatorul   
    de rețea (OR);
11. consumatorul nu a luat la termenele convenite împreună cu furnizorul / Operatorului de rețea (OR) măsurile de limitare a perturbațiilor până la valorile normate;
12. nerespectarea limitelor zonelor de protecție pentru rețelele și instalațiile electrice, în conformitate cu legislația în vigoare;
13. periclitarea vieții sau a sănătății oamenilor ori a integrității bunurilor materiale;
14. pentru prevenirea sau limitarea extinderii avariilor în echipamentele electroenergetice în zonele de rețea electrică sau la nivelul întregului SEN;
15. pentru executarea unor manevre și a unor lucrări impuse de situații de urgență, care nu se pot efectua fără întreruperi;
16. în alte cazuri în care se specifică acest drept în prezentul contract.

(2) Întreruperea furnizării energiei electrice se realizează:

1. fără preaviz, în cazurile prevăzute. la alin. (1) lit. b), f), g), h), j), m), n) și o);
2. cu preaviz de 5 zile lucrătoare, în cazurile prevăzute la alin.(1) lit. a), c), d) ,e), i), k), l).

(3) Întreruperile prevăzute la punctele. m), n) și o) vor fi ulterior justificate, cu ajutorul documentelor care se transmit consumatorului prin intermediul furnizorului, în termen de maxim 30 zile lucrătoare de la producerea evenimentului.

**Art. 15.2.** (1) Întreruperile în furnizarea energiei electrice care depășesc limitele prevăzute prin contract și pentru care s‑au înregistrat sesizări scrise din partea consumatorului, vor fi analizate de către furnizor și consumator pentru stabilirea responsabilităților ce decurg din cadrul acestor evenimente.

(2) Termenul pentru depunerea sesizării scrise de către consumator este de maximum 5 zile lucrătoare de la data întreruperii furnizării energiei electrice.

**Art. 15.3.** (1) Furnizorul este obligat să efectueze împreună cu consumatorul și Operatorului de rețea (OR), analiza întreruperilor menționate la articolul precedent, în maximum 10 zile lucrătoare de la primirea sesizării consumatorului.

(2) Consumatorul va pune la dispoziția furnizorului toate datele legate de întrerupere și care sunt necesare pentru susținerea sesizării.

(3) Sesizarea consumatorului privind întreruperile care au avut loc în furnizarea energiei electrice va fi însoțită de documente justificative din care să rezulte cu certitudine cele reclamate de către acesta, inclusiv cantitatea de energie nelivrată, prejudiciul realizat și modul de acționare a personalului propriu pentru limitarea efectelor întreruperii alimentării cu energie electrică.

1. **Modificarea circumstanțelor**

**Art. 16.1.** În sensul prezentului contract, prin „modificare de circumstanțe” se înțelege apariția unor evenimente sau circumstanțe (care includ, fără a se limita la evenimente de natură economică, tehnică, de reglementare sau juridică, intrarea în vigoare a unor legi / reglementări sau stări / situații care nu au fost avute în vedere la încheierea contractului, precum și modificarea / abrogarea celor existente, ulterior încheierii prezentului contract) cu efecte economice sau juridice care se află în afara controlului părților și nu pot fi anticipate rezonabil la data încheierii prezentului contract.

**Art. 16.2.** Invocarea modificării de circumstanțe se poate efectua prin intermediul notificării scrise.

**Art. 16.3.** La modificarea oricăreia dintre componentele reglementate care sunt incluse în prețul de contract și/sau a oricăruia dintre costurile reglementate (contribuția pentru cogenerarea de înaltă eficiență, valoarea certificatelor verzi), părțile convin modificarea prețului de contract si a celorlalte costuri în mod automat, începând cu data intrării în vigoare a modificărilor, în cuantumul în care se modifică aceste componente, prin simpla notificare scrisă a consumatorului efectuată de către furnizor în termen de 30 de zile de la data publicării în Monitorul Oficial, fără încheierea unui act adițional, notificarea se poate efectua și prin înscrierea pe factură.

1. **Forța majoră**

**Art. 17.** (1) Părțile sunt exonerate de orice răspundere pentru neîndeplinirea în totalitate sau parțială a obligațiilor ce decurg din cadrul acestui contract, în cazul în care acesta reprezintă rezultatul acțiunii forței majore. Circumstanțele de forță majoră sunt acelea care pot apărea în cursul executării prezentului contract, în urma producerii unor evenimente (calamitați naturale, războaie, etc) care nu au putut fi luate în considerare de părți la încheierea contractului și care sunt în mod rezonabil în afara voinței și controlului părților.

(2) Partea care invocă forța majoră trebuie să notifice acest lucru în scris celeilalte părți în termen de 48 de ore de la apariția acesteia, având confirmarea organului competent de la locul producerii evenimentului ce constituie forță majoră.

(3) Neîndeplinirea obligației de comunicare a forței majore nu înlătură efectul exonerator de răspundere al acesteia, dar antrenează obligația părții care o invocă de a repara pagubele cauzate părții contractante prin faptul necomunicării.

1. **Încetarea și rezilierea contractului**

**Art. 18.** (1) Furnizorul poate să rezilieze prezentul contract, în următoarele cazuri:

1. neplata contravalorii energiei electrice furnizate și a penalităților legale în condițiile prevăzute în cadrul **Art. 8.** din prezentul contract cu respectarea prevederilor art. 26 din Regulamentul de furnizare a energiei electrice la clienții finali, in vigoare;
2. pierderea calității de persoană juridică a consumatorului care a stat la baza încheierii contractului cu un preaviz de 5 zile lucrătoare;
3. consumatorul pierde, în mod irevocabil și înainte de ajungerea la termen a prezentului contract, calitatea de deținător al spațiului pentru alimentarea căruia s-a încheiat prezentul contract, cu un preaviz de 5 zile lucrătoare;
4. refuzul consumatorului de a încheia un nou contract ori de a perfecta sau reactualiza contractul existent, în condițiile modificării reglementarilor legale care au stat la baza încheierii acestuia, cu un preaviz de 30 de zile calendaristice;
5. în alte condiții prevăzute de reglementările legale în vigoare;

(2) Contractul poate fi reziliat la inițiativa Clientului înainte de expirarea acestuia, cu notificarea Furnizorului cu cel puțin 15 zile înainte, în următoarele situații:

* 1. asupra Furnizorului s-a declanșat procedura de suspendare sau retragere a Licenței;
  2. contractul nu respectă reglementările în vigoare.

(3) Denunțarea unilaterală a contractului din inițiativa consumatorului se poate efectua numai prin intermediul unei notificări prealabile de minim 21 zile înainte de data încetării contractului.

(4) În condițiile prevăzute la alin. (1) contractul se reziliază fără îndeplinirea unora dintre formalități și fără sesizarea instanțelor de judecată.

(5) Contractul își produce deplin efectele între părți în ceea ce privește obligațiile neonorate în timpul acestuia până la îndeplinirea efectivă a obligațiilor asumate în timpul desfășurării contractului.

(6) Contractul încetează de drept la pierderea de către furnizor a licenței de furnizare, caz în care, consumatorul **acceptă** preluarea sa de către Furnizorul de Ultimă Instanță, în condițiile legii.

1. **Alte clauze specifice**

**Art. 19.1.** Eventualele datorii reciproce dintre părți, provenite dintr-un contract anterior de furnizare a energiei electrice, încheiat între aceleași parți, se preiau în cadrul prezentului contract.

**Art. 19.2.** Divergențele decurgând din interpretarea și / sau executarea prezentului contract care nu pot fi soluționate pe cale amiabilă vor fi supuse spre soluționare instanței judecătorești competente.

**Art. 19.3.** (1) Sistarea temporară a furnizării energiei electrice se poate efectua fără rezilierea contractului, la solicitarea în scris a consumatorului, pentru o perioadă de minimum 1 lună și de maximum 6 luni. Consumatorul va face în acest sens o solicitare în scris către furnizor cu minimum 10 zile înainte de data solicitată pentru sistare. În acest scop, Consumatorul va plăti contravaloarea lucrărilor efectuate de către furnizorul / operatorul de distribuție.

**Art. 19.4** Furnizorul poate cesiona creanțele din prezentul contract de furnizare în condițiile prevăzute de dispozițiile Codului Civil, fără îndeplinirea altor formalități, celelalte obligații rămânând în sarcina părților contractante, astfel cum acestea au fost stipulate și asumate în/prin contractul încheiat.

**Art. 19.5.** Consumatorul poate încheia un nou contract cu un nou furnizor cu respectarea prevederilor legale.

**Art. 19.6.** Anexa nr. 1 - Definiții, Anexa nr. 2 - Cantități de energie electrică contractate, Anexa nr. 3 - Avizul tehnic de racordare, Anexa nr. 4 - Convenția de exploatare, Anexa nr. 5 - Locuri de consum și Anexa nr. 6 - Prețuri de contract fac parte integrantă din prezentul contract.

**Art. 19.7.** Prin semnarea prezentului contract părțile acceptă să respecte Condițiile generale pentru prestarea serviciului de distribuție a energiei electrice în situația în care contractul de distribuție pentru locul de consum este încheiat între Operatorul de distribuție și Furnizor, aprobate prin ordin al președintelui ANRE, care completează prevederile prezentului contractului. Acestea sunt publicate pe pagina de internet a Furnizorului și, la solicitarea consumatorului, se pun în mod gratuit la dispoziția acestuia, prin unul din următoarele mijloace, dar fără a se limita la acestea: fax, email, direct sau prin poștă pe suport hârtie.

(2) Furnizorul se obligă să informeze consumatorul asupra oricăror modificări și/sau completări ale documentelor prevăzute la alin. (1), dispuse de ANRE, prin afișarea pe pagina de internet proprie și prin punerea la dispoziția Clientului, la solicitare, a formei actualizate a acestora.

**Art. 19.8. Adresa de corespondență și corespondență agreată**

(1) Adrese de corespondență:

* adresă corespondență furnizor:
  + localitate **București**;
  + stradă **Ioan Voda Caragea**;
  + nr. **2,** et. **1,** ap. **1**;
  + sector **1**;
  + telefon **0371.130.479**;
  + fax **0372.008.257**;
  + poștă electronică [**office@hermesenergy.ro**](mailto:office@hermesenergy.ro);
* adresă corespondență consumator:
  + localitate **Petrila**;
  + stradă **Republicii**;
  + nr. **196**;
  + județ **Hunedoara**;
  + telefon **0254.550.760**;
  + fax **0254.550.977**;
  + poștă electronică[**achizitii.petrila@yahoo.com**](mailto:achizitii.petrila@yahoo.com);
* adresă corespondență consumator pentru facturile emise după rezilierea contractului:
  + localitate **Petrila**;
  + stradă **Republicii**;
  + nr. **196**;
  + județ **Hunedoara**;
  + telefon **0254.550.760**;
  + fax **0254.550.977**;
  + poștă electronică[**achizitii.petrila@yahoo.com**](mailto:achizitii.petrila@yahoo.com);

(2) Modalități de comunicare

* fax cu confirmare de primire;
* scrisoare cu confirmare de primire;
* scrisoare depusă personal la registratura societății sau sub semnătură de primire cu ștampila societății;
* mail furnizor: [**office@hermesenergy.ro**](mailto:office@hermesenergy.ro);
* mail consumator: [**achizitii.petrila@yahoo.com**](mailto:achizitii.petrila@yahoo.com);

În ceea ce privește corespondența purtată pe mail este necesară confirmarea primirii acesteia.

* telefoane furnizor **0371.130.479**;
* telefoane consumator **0254.550.760**;

**Art. 19.9.** Pe parcursul derulării prezentului contract, la schimbarea reglementărilor legale sau la schimbarea condițiilor, se vor actualiza și anexele specifice, cu acordul ambelor părți.

**Art. 19.10.** Datele cu caracter personal furnizate de către consumator în prezentul contract sunt prelucrate în baza Regulamentului 697/2016, în scopul îndeplinirii de către furnizor a obligațiilor asumate în prezentul contract și în conformitate cu obligațiile ce îi revin potrivit legislației specifice incidente, inclusiv pentru colectarea și recuperarea creanțelor rezultate din acest contract, cât și în scopul protejării intereselor legitime ale acestuia.

**Art. 19.11.** Prezentul contract a fost încheiat în două exemplare, fiecare cu valoare de original, câte unul pentru fiecare parte:

Furnizor, Consumator,

**HERMES ENERGY INTERNATIONAL S.R.L. ORAȘUL PETRILA**

Administrator, Primar,

**BUTUC Florian JURCA Vasile**

**\_\_\_\_\_\_\_\_\_\_\_\_\_\_\_**

**Director Executiv**

**Ec. Trandafira Simona MATOSCHE**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Sef serv. A.I.P.F.I.M.C.**

**Ing. Jr. Mihaela Dana LANG**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Avizat**

**Compartiment Juridic**

**Jr. Andreea Gabriela TELEGREDEAN**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

##### *Anexa nr. 1*

# ***La Contract nr. 446 / 17.03.2023***

Nr. 49/18283/28.03.2023

**Definiții**

1. **Autoritate competentă**

Autoritatea Națională de Reglementare în domeniul Energiei (ANRE).

1. **Aviz tehnic de racordare**

Aviz scris valabil numai pentru un anumit amplasament, care se emite de către operatorul de rețea la cererea unui consumator, asupra posibilităților și condițiilor de racordare la rețeaua electrică, în vederea satisfacerii cerințelor consumatorului prevăzute la solicitarea avizului.

1. **Calitate a energiei electrice**

Totalitatea caracteristicilor energiei electrice referitoare la frecvența tensiunii, amplitudinea și variația tensiunii, goluri de tensiune, nesimetria tensiunii pe cele trei faze, flicker, armonici și interarmonici, supratensiuni temporare și tranzitorii.

1. **Calitate comercială a furnizării**

Însușire asociată relațiilor care se stabilesc între un furnizor și clienții săi în legătură cu pachetul de servicii aferent furnizării.

1. **Certificat verde**

Titlul care atestă producerea din surse regenerabile de energie a unei cantități de energie electrică. Certificatul se poate tranzacționa distinct de cantitatea energie electrică pe care acesta o reprezintă, pe o piață organizată în condițiile legii.

1. **Consumator de energie electrică**

Persoană fizică sau juridică care cumpără energie electrică pentru consumul propriu și, eventual, pentru un subconsumator racordat în condițiile legii la instalațiile sale.

1. **Consumator eligibil**

Consumatorul care are dreptul să își aleagă furnizorul și să contracteze direct cu acesta energia electrică necesară, având acces la rețelele de transport și / sau de distribuție.

1. **Convenție de exploatare**

Act juridic încheiat între operatorul de rețea și un consumator prin care se precizează aspecte legate de delimitarea instalațiilor, realizarea conducerii operative prin dispecer, condiții de exploatare și întreținere reciprocă a instalațiilor, reglajul protecțiilor, executarea manevrelor, intervenții în caz de incidente etc.

1. **Contribuția pentru cogenerarea de înaltă eficiență**

Tarif unitar exprimat în lei / kWh, plătit lunar de fiecare consumator de energie electrică și de către furnizorii care livrează energie electrică la export în vederea creării resurselor necesare aplicării schemei de sprijin.

1. **Energie contractată**

Cantitatea de energie electrică pe care un consumator o solicită furnizorului pentru următoarea perioadă de consum / facturare.

1. **Factor de putere utilizat la facturarea energiei electrice**

Raportul dintre energia electrică activă și energia electrică aparentă tranzitate printr-un punct de măsurare într-un anumit interval de timp.

1. **FUO**

Furnizorul desemnat de autoritatea competentă pentru a presta serviciul de furnizare în condiții specifice reglementate.

1. **Furnizare de energie electrică**

Activitatea de comercializare a energiei electrice la consumator, reprezentând un pachet de servicii care include:

* 1. intermedierea relației consumatorului cu operatorul de rețea;
  2. contractarea cantității energiei electrice și a puterii acesteia;

1. stabilirea prin contract a tarifului / prețului energiei electrice furnizate;
2. facturarea energiei electrice;
3. informarea consumatorilor privind modificarea cadrului legislativ aplicabil;
4. răspunsul la scrisorile consumatorilor prin care se solicită informații;
5. preluarea și soluționarea solicitărilor telefonice;
6. notificarea consumatorilor privind eventuale plăți pentru abateri de la calitate ca efect al Standardului de performanță pentru serviciul de furnizare sau al contractelor;
7. notificarea consumatorilor asupra întreruperilor programate;
8. programarea și efectuarea de audiențe;
9. investigarea reclamațiilor consumatorilor;
10. investigarea cererilor de despăgubiri;
11. servicii speciale pentru consumatorii vulnerabili.
12. **Grup de măsurare a energiei electrice**

Ansamblu format din transformatoarele de măsurare și contorul de energie electrică, precum și toate elementele intermediare care constituie circuitele de măsurare ale energiei electrice, inclusiv elementele de securizare.

1. **Interval de citire**

Interval de timp între două citiri consecutive ale indicațiilor grupului de măsurare pentru determinarea consumului de energie electrică corespunzător acelui interval.

1. **Interval de decontare**

Interval de timp pentru care se realizează în piața angro de energie electrică balanța de energie și se stabilesc cantitățile de energie tranzacționate de participanții la piață. De regulă intervalul de decontare este ora.

1. **Întrerupere în alimentarea cu energie electrică**

Situația în care tensiunea efectivă în punctul de delimitare devine mai mică decât 1% din tensiunea nominală a rețelei în punctul respectiv.

1. **Loc de consum**

Incintă sau zonă în care sunt amplasate instalațiile de utilizare ale unui consumator, inclusiv ale subconsumatorilor săi, în care se consumă energie electrică furnizată prin una sau mai multe instalații de racordare. Un consumator poate avea unul sau mai multe locuri de consum al energiei electrice.

1. **Normativ de deconectări manuale (Normativ DM)**

Document emis de operatorii de rețea care cuprinde consumatorii grupați pe tranșe de deconectare și puterile deconectate și se aplică în situații excepționale apărute în funcționarea SEN, situații care necesită reducerea consumului de energie electrică pe zone de rețea sau la nivelul SEN.

1. **Normativ de limitări**

Document emis de către operatorii de rețea care cuprinde consumatorii grupați pe tranșe de limitare și valorile reducerilor de puteri ale acestor consumatori și se aplică în cazul penuriei naționale de combustibil sau în alte situații excepționale caracterizate prin deficite de putere / energie electrică în SEN.

1. **Operatorul de sisteme de distribuție (OD)**

Persoana juridică, titulară a unei licențe de distribuție, care deține, exploatează, întreține modernizează și dezvoltă o rețea electrică de distribuție (similar, distribuitor).

1. **Operator de rețea (OR)**

Operatorul de transport și de sistem sau operatorul de distribuție.

1. **Operator de măsurare a energiei electrice**

Agent economic care administrează și operează un sistem de măsurare a energiei electrice.

1. **Operator de transport și de sistem (OTS)**

Persoana juridică titulară de licență pentru transportul energiei electrice și servicii de sistem.

1. **Penalitate**

Procent din valoarea facturii cu care se majorează suma inițială ca urmare a întârzierii la plată peste un anumit termen prevăzut în contractul de furnizare energie electrică, în condițiile legii.

1. **Perioadă de facturare**

Intervalul de timp prevăzut în contractul de furnizare pentru care se determină cantitatea de energie electrică și puterile furnizate, valorile respective fiind cuprinse într-o factură.

1. **Piața angro de energie electrică**

Cadru organizat în care energia electrică este achiziționată de furnizori de la producători sau de la alți furnizori, în vederea revânzării.

1. **Piața cu amănuntul de energie electrică**

Cadru organizat în care energia electrică este cumpărată de consumatori de la furnizori în vederea consumului și eventual a revânzării către subconsumatori.

1. **Preț de contract**

Suma dintre prețul energiei și tarifele reglementate.

1. **Preț energie**

Suma dintre prețul energiei electrice achiziționată de la producători / traderi pe piața angro și cheltuielile specifice de furnizare a energiei electrice.

1. **Prognoză a consumului de energie electrică**

Estimarea evoluției în timp a consumului de energie, cu precizarea unor intervale de încredere, bazată pe studiul împrejurărilor care o determină.

1. **Punct de delimitare**

Punct al unei rețele electrice care delimitează patrimonial instalațiile electrice ale consumatorilor, de cele ale operatorilor de rețea.

1. **Punct de măsurare a energiei electrice furnizate**

Punct al unei rețele electrice unde se află instalat grupul de măsurare a energiei electrice.

1. **Putere minimă de avarie**

Puterea strict necesară consumatorului pentru menținerea în funcțiune a agregatelor care condiționează securitatea instalațiilor și a personalului.

1. **Putere minimă tehnologică**

Cea mai mică putere necesară unui consumator pentru menținerea în funcțiune, în condiții de siguranță, numai a acelor echipamente și instalații impuse de procesul tehnologic, pentru a evita pierderi de producție prin deteriorare.

1. **Regim de limitare**

Situație în care este necesară reducerea puterii electrice absorbite de consumatori cu asigurarea puterii minime tehnologice, în vederea menținerii în limite normale a parametrilor de funcționare a SEN.

1. **Situație de avarie în SEN**

Situație în care, datorită avarierii unor instalații și agregate energetice sau întreruperii intempestive a importului de energie electrică, nu se mai pot menține parametrii principali în limitele normale de funcționare a SEN.

1. **Sistemul Electroenergetic Național (SEN)**

Sistemul electroenergetic situat pe teritoriul național. SEN constituie infrastructura de bază utilizată în comun de participanții la piața de energie electrică.

1. **Zi**

Reprezintă ziua calendaristică.

##### *Anexa nr. 2*

# ***La Contract nr. 446 / 17.03.2023***

**Nr. 49/18283/28.03.2023**

**cu privire la cantitățile de energie electrică contractate [MWh] și locurile de consum**

**Cantități de energie electrică contractate [MWh] - Convenție de consum**

**Denumirea cumpărătorului: ORAȘUL PETRILA**

|  |  |  |
| --- | --- | --- |
| Nr. Crt. | Luna | Cantitate de energie estimată – MWh / lună |
| 1 | aprilie 2023 | 84,747 |
| 2 | mai 2023 | 83,93 |
| 3 | iunie 2023 | 51,137 |
| 4 | iulie 2023 | 63,618 |
| 5 | august 2023 | 48,565 |
| 6 | septembrie 2023 | 74,215 |
| 7 | octombrie 2023 | 100,788 |
| 8 | noiembrie 2023 | 91,491 |
| 9 | decembrie 2023 | 105,572 |
| 10 | ianuarie 2024 | 110,244 |
| 11 | februarie 2024 | 98,541 |
| 12 | martie 2024 | 91,238 |
| Total | | 1.004,086 |

**Nota:**

Convenția de consum poate fi modificată oricând pe parcursul derulării contractului de furnizare a energiei electrice, la inițiativa consumatorului, cu condiția ca noile valori să fie transmise cu cel puțin 20 de zile înainte de începerea perioadei de facturare respective, sau la inițiativa furnizorului / Operatorului de distribuție, cu cel puțin 15 zile lucrătoare înainte de începerea perioadei de facturare.

##### *Anexa nr. 3*

# ***La Contract nr. 446 / 17.03.2023***

**Nr. 49/18283/28.03.2023**

**Avizul tehnic de racordare**

**(ANEXĂ LA CONTRACTUL DE DISTRIBUŢIE)**

##### *Anexa nr. 4*

# ***La Contract nr. 446 / 17.03.2023***

**Nr. 49/18283/28.03.2023**

**Convenția de exploatare**

**(ANEXĂ LA CONTRACTUL DE DISTRIBUŢIE)**

***Anexa nr. 5***

# ***La Contract nr. 446 / 17.03.2023***

**Nr. 49/18283/28.03.2023**

**Locuri de consum**

***Anexa nr. 6***

# ***La Contract nr. 446 / 17.03.2023***

**Nr. 49/18283/28.03.2023**

**Prețuri de contract**

1. **Prețul de contract pentru energia electrică activă**

**1.1** Prețul de contract în lei/MWh pentru energia electrică activă este conform tabelului de mai jos.

Prețul de contract include prețul energiei și tarifele reglementate, după cum urmează :

**Energie activă furnizată la Joasă Tensiune - lei/MWh-**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ***Zona de distribuție*** | ***Preț energie*** | ***Tarife reglementate*** | | | | | | | **Preț contract** |
| ***Transport*** | | ***Servicii Sistem*** | ***Admin. Piața*** | ***Distribuție*** | | |
| ***TG mediu*** | ***TL*** | ***IT*** | ***MT*** | ***JT*** |
| ***BANAT*** | **1.299,00** | **2,53** | **25,57** | **7,73** | **0,00** | **17,90** | **51,01** | **147,89** | **1.551,63** |

Prețul de contract nu include TVA, accize, contribuția pentru cogenerarea de înaltă eficiență, valoarea certificatelor verzi. Valoarea tarifelor și costurilor reglementate se stabilește prin legislația în vigoare aplicabilă la momentul facturării.

**1.2** Tarifele reglementate aplicabile în factura de energie electrică sunt următoarele:

Tarife transport și servicii de sistem: Ordinul ANRE nr. 144/2022;

Tarife distribuție: Ordinele ANRE nr. 27, 28, 29, 30, 31, 32/2022;

Tarif cogenerare: Ordinul ANRE 142/2022;

Certificate verzi cf. legilor 134/2012, 23/2014, 122/2015; Ordinul ANRE nr. 158/2018; Ordinul ANRE nr. 207/2018; Ordinul ANRE nr. 238/2019; Ordinul ANRE nr. 237/2020; Ordinul ANRE nr. 131/2021; Ordinul ANRE nr. 141/2022;

Acciza cf. Legii 227/2015.

**NU se percep penalizări pentru eventualele abateri de la prognoza transmisă conform Anexei 2.**

**Prețul energiei se va păstra nemodificat până la sfârșitul contractului.**

**Prețul de contract se va modifica numai în situațiile în care, pe parcursul perioadei de derulare a contractului, vor fi promulgate acte legislative cu impact asupra prezentului contract (de exemplu modificarea tarifelor de distribuție, transport, servicii de sistem și de administrare piață, etc.).**

Creșterea sau scăderea prețului impusă de modificarea taxelor și/sau tarifelor reglementate incluse în prețul de contract va fi egală cu modificările taxelor și/sau tarifelor reglementate precizate în articolul 16.3 din contract. În această situație, modificarea prețului de contract se va efectua de la data intrării în vigoare a actului legislativ și nu este necesară încheierea unui act adițional în acest sens.

Furnizor, Consumator,

**HERMES ENERGY INTERNATIONAL S.R.L. ORAȘUL PETRILA**

Administrator, Primar,

**BUTUC Florian JURCA Vasile**